Аргуэру зэрытегъэкIуакъым
«Легион-Динамо» (Мэхъэчкъалэ) — «Спартак-Налшык» (Налшык) — 1:1 (1:0). Мэхъэчкъалэ. «Динамо» стадион. ШыщхьэуIум и 19-м. ЦIыху 700 еплъащ.
Судьяхэр: Шамарэ (Дон Iус Ростов), Шустров (Крымск), Талаев (Грознэ)
«Легион-Динамо»: Гаджикадиев, Зайцев, Омаров М., Меджидов, Гафаров, Мухьэмэд, Муртазалиев, Шалбузов, Саадуев, Омаров Г., Удунян.
«Спартак-Налшык»: Що джэн, Шахтиев, Лелюкаев, Абазэ, Муслуев, Пащты, Каркаев, Ахриев, Михайленкэ, Магомадов, Гугуев.
Топхэр дагъэкIащ: Му хьэ мэд, 37 (пенальтикIэ) (1:0). Ахриевым, 55 (1:1).
Урысей Федерацэм и етIуанэ дивизионым и «Ипщэ» гупым щекIуэкI зэ хьэзэхуэм и етхуанэ джэгугъуэм кърикIуэнум мэхъэчкъалэдэсхэр хуабжьу пэп лъэрт. Япэрауэ, абыхэм я командэм къыпэщIэтынут гъэ джэгугъуэр зэрыщIи дзэрэ зэи къыхамыгъэщIа «Спартак-Налшыкыр». ЕтI уанэрауэ, налшыкдэсхэр зи нэIэ щIэт Биджий Хьэсэн-бий Дагъыстэным щыпсэу хэм я хамэтэкъым — ехъу лIэ ныгъэшхуэ зыIэригъэхьэу «Анжи»-р премьер-лигэм щы хэта лъэхъэнэм абыхэм я тренер нэхъыщхьэу щыта Хиддинк Гус и гъусэу командэм дэлэжьащ Биджийр. КIэщIу жыпIэмэ, футбол еплъхэр зэIущIэ гъэщIэ гъуэным пэплъэрт.
ЗэпэщIэтыныгъэм и япэ Iыхьэр командэхэм жы джэ ру къыщIадзащ. 14-нэ да къикъэр екIуэкIыу хэгъэрейхэм бжыгъэр къызэIуахы ным зымащIэщ иIэжар, ар щ хьэкIэ ебгъэрыкIуэныгъэм хуэфэщэн кIэух ирагъэгъуэтыфакъым. Куэд дэмыкIыу «Легион-Дина мо»-м иджыри зы Iэмал иIащ япэ ищыну, ауэ абыхэм къалэжьа штрафнойр тэмэ му яхуэгъэзэщIакъым.
КъыкIэлъыкIуэ дакъикъэ хэм «Спартак-Налшы кым» контратакэ зыбжанэ къызэ ри гъэпэщащ. Абыхэм ящыщ зым хабзэм къемызэгъыу хэгъэрейхэм къагъэувыIащ налшыкдэсхэм я гъуащ хьауэр. Штрафнойм Iэзэу къригъэгъэзащ Гаджика диевым. УгловойкIэ къата топым гъуэм хуигъазэу кIэ лъеуэжын ди щIалэхэм къа хэ кIакъым.
35-нэ дакъикъэр екIуэ кIыу «Спартак-Налшыкым» и штраф нойм хабзэм къе мызэгъыу Гугуевым къыщигъэувыIащ «Легион-Ди на мо»-м и гъуащхьауэ Удунян — пенальти. Ар Iэзэу зыгъэ зэщIа Мухьэмэд Амир ди гъуащхьэтетым топым къригъэгъэзэну зы Iэмали къы хуигъэнакъым — 1:0.
ЗэIущIэм и етIуанэ Iыхьэр хьэщIэхэм жыджэру къы щIа дзащ. Ахэр хуейтэкъым къыхамыгъащIэу ирагъэ кIуэкI зэIущIэхэм я бжыгъэр зэпагъэуну. Куэд дэмыкIыу налшыкдэсхэм я ерыщагъым ехъулIэныгъэ къахуихьащ. 55-нэ дакъикъэр екIуэ кIыу мэхъэчкъалэдэсхэм я гъуэм пэмыжыжьэу Шах тиевым къита топым лъэщу кIэлъеуэжащ Ахриев Хьэсэн икIи бжыгъэр зэхуэдэ ищIыжащ — 1:1.
Топ зэрыдагъэкIам нэхъри тригъэгушхуа «Спартак-Налшыкым» и футболистхэр щIэх-щIэхыурэ ебгъэ рыкIуэу хуежьащ, ауэ я ныкъуэкъуэгъухэм я гъуэм топ дагъэкIын яхузэфIэкIакъым.
КIэух дакъикъэхэм «Ле гион-Динамо»-р нэхъ ерыщу ипэкIэ кIуэтэну иужь итащ, арщхьэкIэ очко закъуэр зы фIамыгъэкIуэдын мурадкIэ я лъэныкъуэмкIэ зыщы зы гъэбыда «Спартак-Налшы кым» и гъуащхьэхъумэ хэм ахэр яфIэкIыфакъым.
Иджы щыгъуазэ фы хуэт щIынщ Урысей Федерацэм футболымкIэ и етIуанэ ди-визионым и «Ипщэ» гупым щекIуэкI зэхьэзэхуэм хыхьэу иужьу зэхэта джэгугъуэм кърикIуа бжыгъэхэм. Мис ахэр: «Армавир» (Армавир) — «IэфIыпс» (IэфIыпс) — 1:0, «Чайка» (Песчанокопское) — «Краснодар-2» (Краснодар) — 0:2, «Динамо» (Ставро поль) — «Дружба» (Мей къуапэ) — 2:3, «Кубань-2» (Краснодар) — «Мэшыкъуэ-КМВ» (Псыхуабэ) — 1:2, «Спартак-Владикавказ» (Вла дикавказ) — «Ангушт» (Нэзрэн) — 1:1, «Академия» (Дон Iус Ростов) — «Анжи-2» (Мэхъэчкъалэ) — 0:2,«Биолог-Новокубанск» (Прог ресс) — СКА (Дон Iус Ростов) — 0:0.
ШыщхьэуIум и 23-м «Спар так-Налшыкыр» Урысейм и Кубокыр къэхьы — ным и финалым и 1/32-нэ Iыхьэм щыджэгунущ. Налшык къеблэгъэнущ Новороссийск и «Черноморец»-р.
ЖЫЛАСЭ Замир.
